Gisikon
Gisike (amtlech Gisikon) esch e politischi Gmeind im Wahlkreis Lozärn-Land im Kanton Lozärn, Schwiiz.

Geografi 
Gisike liid im Rüüsstau am Fuess vom Rooterberg. Vo dr Gmeindsflechi send 50 % Landwirtschaftlechi Flechi, 20 % Waud, 24,5 % Sidligsflechi ond 5,5 % süschtigi Flechi. Nachbergmeinde vo Gisike send Honau, Eibu ond Root.

Gschicht 
Gisike esch zom erschte Mau gnamsed worde im Jahr 1270.

Bevölkerig 
Quälle: Bundesamt für Statistik 2005

Dr Uusländeraateil esch 2014 bi 17,5 % gläge.

Religion 
69,1 % vo dr Iiwooner send im Jahr 2000 römisch-katholisch gsii, 17,2 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 1,2% , CVP 16,5% , FDP 19,0% , GLP 4,2% , GP 1,8% , SP 7,6% , SVP 43,9% , Süschtigi 5,9%.

Dr Gmeindspräsident vo Gisike esch dr Alois Muri (Stand Februar 2016).

Wirtschaft 
D Arbetslosigkeit esch im Jahr 2011 bi 2,5 % gläge.

Sprach ond Dialäkt 
Bi dr Volkszellig 2000 hend vo dr 847 Iiwohner 92,3 % Dütsch aus Houptsprach aagää, 1,2 % Französisch, 0,2 % Italienisch ond 6,3 % anderi Sprache.

Z Gisike redt me s hochalemannisch Lozärntütsch.

Weblink 

 www.gisikon.ch

Fuessnote 

Ort (Kanton Lozärn)